ยิ่งลักษณ์นำทัพบุกพัฒนาใต้
ตรวจงานรวดเดียว27โครงการ ถกกรอ.พื้นที่แก้ปัญหาเศรษฐกิจ
18 ต.ค. 2555

ตรวจงานรวดเดียว27โครงการ ถกกรอ.พื้นที่แก้ปัญหาเศรษฐกิจ
ครม.รัฐบาลยิ่งลักษณ์ ปูพรมลงพื้นที่ใต้พิจารณาอนุมัติ 27 โครงการ
น.ส.ศันสนีย์ นาคพงศ์ โฆษกประจำสำนักนายกรัฐมนตรี เปิดเผยว่า น.ส.ยิ่งลักษณ์ ชินวัตร นายกรัฐมนตรี จะนำคณะรัฐมนตรีลงพื้นที่ตรวจความคืบหน้าการจัดทำโครงการต่างๆ ในพื้นที่กลุ่มจังหวัดภาคใต้ ฝั่งอ่าวไทย 4 จังหวัด ประกอบด้วย จ.สุราษฎร์ธานี ชุมพร นครศรีธรรมราช และพัทลุง พร้อมทั้งประชุมร่วมภาครัฐและเอกชนเพื่อแก้ไขปัญหาทางเศรษฐกิจในภูมิภาค (กรอ.ภูมิภาค) ในวันที่ 21 ต.ค. ก่อนประชุมคณะรัฐมนตรีนอกสถานที่ ที่ อ.เกาะสมุย วันที่ 22 ต.ค.นี้
น.ส.ศันสนีย์ กล่าวว่า โครงการที่คณะรัฐมนตรีจะลงพื้นที่ตรวจดูความคืบหน้ามีจำนวน 27 โครงการ 1.โครงการศึกษาความเป็นไปได้และการสำรวจออกแบบเบื้องต้นท่าอากาศยานนานาชาติดอนสัก 2.โครงการปรับปรุงทางหลวงย่านชุมชน 3.โครงการก่อสร้างทางคู่ขนาน ทางหลวงสายเอเซีย (สาย 41) เขตชุมชน 4.โครงการปรับปรุงสภาพแวดล้อมบริเวณวัดพระมหาธาตุวรมหาวิหาร เพื่อนำเสนอขึ้นเป็นมรดกโลก 5.โครงการอาชีวศึกษาชุมพรเชิงบูรณาการสู่ประชาคมอาเซียน
สุราษฎร์ธานี มี 9 โครงการ ได้แก่ 1.โครงการแก้ไขปัญหาน้ำท่วมพื้นที่ท่องเที่ยวหาดเฉวง อ.เกาะสมุย 2.โครงการขุดบ่อบาดาลเพื่อแก้ไขปัญหาภัยแล้งในพื้นที่เกาะสมุย 3.โครงการก่อสร้างโรงพยาบาลเกาะเต่า 4.โครงการบริหารจัดการน้ำ (แก้มลิงทุ่งหัวสน) 5.โครงการศูนย์บริหารจัดการสารสนเทศสำหรับนักท่องเที่ยว 6.โครงการจัดตั้งโรงเรียน มอ.วิทยานุสรณ์ สุราษฎร์ธานี 7.โครงการส่งเสริมชุมชนต้นแบบในพื้นที่จัดสรรที่ดินทำกิน 8.โครงการก่อสร้างระบบป้องกันน้ำท่วมวัดพระบรมธาตุไชยาราชวรวิหาร และ 9.โครงการบริหารจัดการขยะ
ชุมพร มี 5 โครงการ ได้แก่ 1.โครงการก่อสร้าง/ปรับปรุงโครงสร้างพื้นฐานและภูมิทัศน์ในพื้นที่โครงการพัฒนาพื้นที่หนองใหญ่ตามพระราชดำริชุมพร 2.พัฒนาพื้นที่หนองใหญ่ตามพระราชดำริ (ศูนย์เรียนรู้โครงการพัฒนาพื้นที่หนองใหญ่) 3.โครงการป้องกันและบรรเทาอุทกภัยพื้นที่หนองใหญ่ ตามพระราชดำริ (ขุดลอกแก้มลิงหนองใหญ่) 4.โครงการศูนย์การเรียนรู้โครงการอันเนื่องมาจากพระราชดำริ กว่า 4,100 โครงการ และ 5.โครงการยกระดับคุณภาพกำลังคนอาชีวศึกษาเชิงบูรณาการสู่ประชาคมอาเซียน ฯลฯ